Document ID: 31997D0216

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Μαρτίου 1997 για ορισμένα προστατευτικά μέτρα που αφορούν την κλασική πανώλη των χοίρων στις Κάτω Χώρες και για την κατάργηση της απόφασης 97/122/ΕΚ (Κείμενο που παρουσιάζει ενδιαφέρον για τον ΕΟΧ) (97/216/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,
Εκτιμώντας:
ότι στις Κάτω Χώρες εκδηλώθηκαν κρούσματα κλασικής πανώλους των χοίρων σε μια περιοχή, στην οποία η πυκνότητα των χοίρων είναι μεγάλη 7
ότι οι Κάτω Χώρες έχουν λάβει μέτρα στο πλαίσιο της οδηγίας 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλους των χοίρων (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7
ότι, λόγω του αυξημένου αριθμού κρουσμάτων, κρίθηκε αναγκαίο στις 14 Φεβρουαρίου 1997 να εκδοθεί η απόφαση 97/122/ΕΚ της Επιτροπής για ορισμένα προστατευτικά μέτρα που αφορούν την κλασική πανώλη των χοίρων στις Κάτω Χώρες (4) 7
ότι, λόγω της εξάπλωσης της κλασικής πανώλους των χοίρων σε δύο κέντρα συλλογής σπέρματος, είναι ανάγκη να ληφθούν πρόσθετα μέτρα, ώστε να μειωθεί ο κίνδυνος εξάπλωσης της νόσου σε άλλα κράτη μέλη 7
ότι είναι αναγκαίο να απαγορευθεί η διακίνηση ζώντων χοίρων και σπέρματος κάπρων από τις Κάτω Χώρες προς άλλα κράτη μέλη.
ότι τα έμβρυα και τα ωάρια χοίρων, σύμφωνα με τις διατάξεις του παραρτήματος IV της οδηγίας 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (5), όπως τροποποιήθηκε τελευταία από την απόφαση 95/166/ΕΚ (6), υπόκεινται στους ίδιους περιορισμούς με τους ζώντες χοίρους και συνεπώς η διακίνησή τους από τις Κάτω Χώρες προς άλλα κράτη μέλη επίσης απαγορεύεται 7
ότι είναι ανάγκη να αναθεωρηθεί η απόφαση αυτή πριν τις 15 Απριλίου 1997 7
ότι τα προστατευτικά μέτρα που θεσπίστηκαν με την απόφαση 97/122/ΕΚ, για λόγους σαφήνειας, πρέπει να καταργηθούν 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι Κάτω Χώρες δεν αποστέλλουν στα λοιπά κράτη μέλη:
α) ζώντες χοίρους 7
β) σπέρμα κάπρων.
Άρθρο 2
1. Οι Κάτω Χώρες υποβάλλουν ανά οκτώ ημέρες στοιχεία σχετικά με την κατάσταση ως προς την κλασική πανώλη των χοίρων, με τη μορφή που υποδεικνύεται στο παράρτημα.
2. Η παρούσα απόφαση θα αναθεωρηθεί πριν από τις 15 Απριλίου 1997.
Άρθρο 3
Η απόφαση 97/122/ΕΚ καταργείται.
Άρθρο 4
Τα κράτη μέλη τροποποιούν τα μέτρα που εφαρμόζουν στις συναλλαγές κατά τρόπο ώστε να συμμορφωθούν προς την παρούσα απόφαση. Ενημερώνουν αμέσως σχετικά την Επιτροπή.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 26 Μαρτίου 1997.

Labels: 3
0
18
6